EkBass/fiwiki-20250220-pages-articles huggingface dataset:
Lumimarjat

Lumimarjat (Symphoricarpos) on pieni kuusamakasveihin (Caprifoliaceae) kuuluva kesävihanta pensassuku, johon kuuluu noin 15 lajia. Pääosin lajit ovat kotoisin Pohjois- ja Keski-Amerikasta, yksi on kotoisin Länsi-Kiinasta. Pensaan lehdet ovat 1,5–5 cm pitkiä, puikeita ja ehytlaitaisia. Kukat ovat pieniä, väriltään vihertävän valkoisesta vaaleanpunaiseen, ja kasvavat useimmilla lajeilla 5–15 kukan kimpuissa. Muutamissa lajeissa kukat kasvavat yksittäisinä tai pareittain (esim. S. microphyllus). Kukinta-aika on heinäkuusta elokuuhun. Hedelmät ovat halkaisijaltaan 1–2 cm, pehmeitä ja väritys vaihtelee lumenvalkoisesta (esim. S. albus) vaaleanpunaiseen (S. microphyllus), punaiseen (S. orbiculatus), ja yhden lajin (S. sinensis) marjat ovat mustahkon violetteja. Valkolumimarja (S. albus) on tärkeä ravinnonlähde viiriäiselle, fasaanille ja teerelle, mutta ihmiselle marjan katsotaan olevan lievästi myrkyllinen. Aikuiselle pienen määrän syöminen aiheuttaa harvoin oireita, lapsille marjojen nauttiminen saattaa aiheuttaa lieviä oireita kuten oksentelua, huimausta ja lievää väsymystä. Valkoisen marjan sisus muistuttaa säkenöivää rakeista lunta. Valkolumimarja on koristeellisen valkoisen hedelmänsä vuoksi suosittu koristepensas puutarhoissa. == Lajeja == * Symphoricarpos acutus * Symphoricarpos albus – amerikanlumimarja (valkolumimarja) ** S. albus var. albus – vitilumimarja ** S. albus var. laevigatus – valkolumimarja * Symphoricarpos × doorenbosii – hollanninlumimarja * Symphoricarpos guadalupensis * Symphoricarpos hesperius * Symphoricarpos longiflorus * Symphoricarpos mexicanus * Symphoricarpos microphyllus * Symphoricarpos mollis * Symphoricarpos occidentalis – kanadanlumimarja * Symphoricarpos orbiculatus – korallilumimarja * Symphoricarpos oreophilus – vuorilumimarja * Symphoricarpos palmeri * Symphoricarpos rotundifolius – pyörölumimarja * Symphoricarpos sinensis == Aiheesta muualla == * Suomen Lajitietokeskus: Lumimarjat – Symphoricarpos * ITIS: Symphoricarpos *
Maagista ajattelua

Maagista ajattelua ()Fennica on yhdysvaltalaisen kirjailijan Augusten Burroughsin (s. 1965, Pittsburgh) neljäs teos. Teos julkaistiin Sammakon kustantamana; Sami Heinon suomentamana heinäkuussa 2010. Maagista ajattelua on kokoelma tositarinoita neuroottisen Burroughsin elämästä. Kirja kertoo rakkaudesta, ongelmista ja kieroutuneiden ihmisten epätavallisista kokemuksista ja tapahtumista. Burroughsin tyyliä kuvaillaan autofiktioksi, sillä hän yhdistelee omaelämäkerrallisuutta sekä romaaniainesta. Kustannusosakeyhtiö Sammakko == Lähteet == == Aiheesta muualla == * Kirjailijan kotisivu Luokka:Yhdysvaltalaiset romaanit Luokka:Vuoden 2004 kirjat Luokka:Omaelämäkerrat
Enterohepaattinen kierto

Enterohepaattinen kierto eli enterohepaattinen kiertokulku tarkoittaa elimistössä kiertoa, jossa sappihappo kiertää reittiä suoli—porttilaskimo—maksa—sappi—suoli. Samaa reittiä kiertävät myös monet lääkeaineet, steroidihormonit ja röntgenvarjoaineet. == Lähteet == == Aiheesta muualla == *Outi Salminen: Enterohepaattinen kierto (pdf) *Terveyskirjasto: Enterohepaattinen kierto(kulku) Luokka:Ruoansulatuselimistö Luokka:Maksa Luokka:Verenkiertoelimistö
Uridiinidifosfaattiglukuronihappo

UDP-glukuronihappo eli uridiinidifosfaattiglukuronihappo (C15H22N2O18P2) on glukuronihapon ja uridiinidifosfaatin muodostama yhdiste. Yhdiste toimii glukuronihapon lähteenä polysakkaridien biosynteesissä ja osallistuu lisäksi lääkeaineiden ja myrkyllisten aineiden metaboliaan. == Biosynteesi == UDP- glukuronihappoa muodostuu maksan solujen sytosolissa glukoosi-1-fosfaatista. Ensimmäisessä vaiheessa muodostuu UDP-glukoosia UPD- glukoosipyrofosforylaasientsyymin katalysoimana. Toisessa vaiheessa UDP- glukoosista poistetaan vetyä UDP-glukoosi-6-dehydrogenaasin eli UDPG- dehydrogenaasin avulla. == Rooli vierasainemetaboliassa == UDP- glukuronyylitransferaasientsyymi siirtää UDP-glukuronihapon glukuronihapporyhmän metabolian niin kutsutussa toisessa vaiheessa. Ryhmä muodostaa glukuronidin monien eri yhdisteryhmien, kuten alkoholien, fenolien, amiinien, karboksyylihappojen ja tiolien kanssa. Reitti on tärkeä myrkyllisten yhdisteiden ja lääkeaineiden aineenvaihdunnan kannalta. Glukuronihapporyhmän ja vierasaineen muodostaman konjugaatin biologinen aktiivisuus ja sitä kautta myös myrkyllisyys on usein vähäisempi kuin vapaalla yhdisteellä. == Lähteet == == Aiheesta muualla == *Human Metabolome Database: Uridine diphosphate glucuronic acid Luokka:Orgaaniset yhdisteet Luokka:Metabolia
Sly Cooper (videopelihahmo)

Sly Cooper on kuvitteellinen hahmo, joka esiintyy Sucker Punch Productionsin ja Sanzaru Gamesin Sly Cooper -videopeleissä. Videopeleissä Slyn ääninäyttelijä on Kevin Miller, ja suomenkielisessä versiossa hahmoa on ääninäytellyt Jari Salo. Sly on pesukarhu ja mestarivaras, ja hänen parhaat ystävänsä ovat kilpikonna Bentley sekä virtahepo Murray, joiden kanssa hän ystävystyi varttuessaan orpokodissa. Sly on maineikkaan Cooperin varassuvun viimeinen perillinen, ja hän hyödyntää mestarivarkaan taitojaan suorittamalla Bentleyn ja Murrayn kanssa muodostamansa koplan kesken erilaisia murtokeikkoja ja tehtäviä. Sly käyttää aseenaan Cooperin suvun perintökalleutta, joka on koukkupäinen keppi. == Hahmon esiintymiset == === Sly Raccoon === Sly teki ensiesiintymisensä vuonna 2002 Sucker Punch Productionsin videopelissä Sly Raccoon. Sly on maineikkaan Cooperin varassuvun jälkeläinen, ja hänen suvullaan on taustaa keskiajan Euroopassa, Kamakura-kauden Japanissa, Villissä lännessä sekä muinaisessa Egyptissä ja merirosvoissa. Sly menetti vanhempansa ollessaan kahdeksanvuotias, jolloin Clockwerk -pöllön johtama Fiendish Five -rikollisjoukko hyökkäsi Cooperin perheen kotiin ja varasti Cooperin suvun varkaiden käsikirjan. Sly joutui orpokotiin, jossa hän tapaa huippuälykkään kilpikonna Bentleyn ja vahvan virtahepo Murrayn. Heistä tulee parhaita ystäviä, ja myöhemmin he perustavat koplan kostaakseen Fiendish Fivelle ja hankkiakseen varkaiden käsikirjan Slyn haltuun. === Sly 2: Konnakopla === Videopelissä Sly 2: Konnakopla salaperäinen Klaww Gang -rikollisjoukko varastaa Fiendish Fiven johtajan, mekaanisen Clockwerk -pöllön, osat haltuunsa. Koplansa kanssa Sly alkaa jäljittää Klaww Gangin jäseniä ympäri maailman hankkiakseen Clockwerkin osat takaisin, jotta Clockwerkia ei enää koskaan voitaisi herättää henkiin. === Sly 3: Konnien kunnia === Pelisarjan kolmannessa osassa Sly 3: Konnien kunnia Slyn on päihitettävä Tohtori M, joka havittelee itselleen Cooperin suvun aarteita. Tehtävästä selviytyäkseen Slyn, Bentleyn ja Murrayn on värvättävä koplaansa uusia jäseniä, joista on apua Tohtori M:n päihittämisessä. === Sly Cooper: Thieves in Time === Pelisarjan neljännessä osassa Slyn on päihitettävä Le Paradox, joka aikoo varastaa Cooperin suvun kepit todistaakseen, että hän on kaikkien aikojen suurin varas. Sly, Bentley ja Murrayn on mentävä ajassa taaksepäin tapaamaan esi-isiä. == Lähteet == Luokka:Videopelimaskotit Luokka:Sly Cooper Luokka:Kuvitteelliset rikolliset Luokka:Kuvitteelliset eläimet
XS (yhtye)

XS on Keski-Suomesta kotoisin oleva vuonna 2005 perustettu suolahtelainen yhtye, joka soittaa suomenkielistä pop/rock-musiikkia. Yhtyeen jäsenet ovat 1991–1992 syntyneitä tyttöjä ja he tekevät itse kappaleensa. Demonauhansa myötä XS solmi levytyssopimuksen EMI Music Finlandin kanssa. Debyyttialbumilta on julkaistu neljä singleä, joista "Kello käy" on soinut tanssipeli 5Streetin mainoksessa. Kappaleeseen on kuvattu myös musiikkivideo. == Diskografia == === Albumit === * Kerro minne lennetään (3. marraskuuta 2010) === Singlet === * Kello käy (2009) * Mustat helmet (2010) * Maalaistyttö oon (2010) * Päästä mut irti (ennenkin omillaan olleet) (2010) == Lähteet == Luokka:Suomalaiset popyhtyeet Luokka:Suomalaiset rockyhtyeet
Marinens Flyvebaatfabrikk

Marinens Flyvebaatfabrikk oli Norjan laivaston lentokonetehdas. Se perustettiin Horteniin vuonna 1915 huoltamaan, suunnittelemaan ja valmistamaan lentokoneita Norjan laivastolle. Olemassaolonsa aikana se valmisti yhteensä 120 lentokonetta. ==Marinens Flyvebaatfabrikkin suunnittelemia koneita== *MF 1, 6 kpl, kopio Farmanin Hydroaeroplan typ 1914 -koneesta. *MF 2 *MF 3 *MF 4 *MF 5 *MF 6 *MF 7 *MF 8, 8 kpl *MF 9, 10 konetta - "Høverjageren" eli hävittäjä *MF 10, 4 kpl *M.F. 11, 30 konetta tiedusteluun *MF 12, 1 kpl ==Lisenssivalmistus== *Sopwith Baby, 8 konetta *Douglas DT-2B/C, 7 konetta *Hansa Brandenburg Make I, 6 konetta pohjautuen Hansa Brandenburg W.33 -koneeseen *Hansa Brandenburg Make II, 24 konetta, pohjautuen Hansa Brandenburg W.33 -koneeseen ==Aiheesta muualla== *History of the Royal Norwegian Air Force *Polish page about Norwegian airplanes Luokka: Lentokonevalmistajat Luokka:Norjan merivoimat Luokka:Norjalaiset yritykset Luokka:Horten
Dăržavna aeroplanna rabotilnitsa

Dăržavna aeroplanna rabotilnitsa (Държавна аеропланна работилница) eli DAR (ДАР) oli Bulgarian valtion lentokonetehdas vuodet 1924–1941. Samanniminen yritys aloitti toimintansa Bulgariassa vuonna 1995. ==1924–1941== Alun perin tehdas perustettiin Božurišteen korjaamaan Bulgarian ilmavoimien saksalaisalkuperäisiä lentokoneita. DAR alkoi kuitenkin pian valmistaa näiden kopioita. Se osti 1930-luvulla tuotantolisenssin Focke-Wulf Fw 44 -koneen valmistukseen. Tehdas valmisti myös suunnittelemiaan lentokoneita, mutta vain harvoja näistä tehtiin sarjatuotantona. DAR-10-konetta tehtiin piensarja. Tsvetan Lazarov oli DAR-yhtiön pääsuunnittelija. Hän suunnitteli muun muassa tehtaan viimeisen lentokoneen, DAR-11-hävittäjän, vuonna 1941. Se tosin ei edennyt piirustuksia pitemmälle. Kolmannen valtakunnan hyökkäys Neuvostoliittoon lopetti tämän tehtaan tuotannon Saksan varustelun ottaessa komennon Romanian teollisuudessa. ==1995–== Vuonna 1995 uusi DAR-niminen yhtiö suunnitteli DAR-11/13- ja DAR-21-koneet. DAR-21:n tuotanto alkoi vuonna 2000. Muita yhtiön tuotteita ovat DAR-21S, DAR-23 (jatkoversio Prio) ja DAR Speedster. Vuonna 2008 alkoi DAR Solon valmistus. DAR Aircraft -yhtiön johtaja on Tony Ilieff. Suunnittelusta vastaavat professori Atanas Hasamsky ja professori Georgi Anestev. ==Lentokoneet == ===1924–1941=== * DAR-1 * DAR-2 (saksalaisen Albatros C.III:n kopio) * DAR-3 * DAR-4 * DAR-5 * DAR-6 * DAR-7 * DAR-8 * DAR-9 * DAR-10 * DAR-11 Ljastuvka * DAR Uzunov ===1995 lähtien === * DAR-21 * DAR-21S * DAR-23 * DAR-25 Impuls * DAR Speedster == Kuvia == File:DAR1-Plovdiv.jpg|DAR-1:n lentokuntoinen replika File:Bundesarchiv Bild 104-0321, Flugzeug LVG C.II.jpg|DAR-2 File:DAR-3 Garwan.jpg|DAR-3 Garwan III file:Dar4.jpg|DAR-4 file:Dar10.jpg|DAR-10 ==Aiheesta muualla== *Official site of Aeroplanes DAR ltd. * Gunston, Bill, World Encyclopedia of Aircraft Manufacturers, 1993, Naval Institute Press. Luokka:Lentokonevalmistajat
Etchu Tabe

Etchu Tabe (s. 12. heinäkuuta 1986 Buéa, Kamerun) on Kamerunissa syntynyt yhdysvaltalainen jalkapalloilija. Hän on pelipaikaltaan keskuspuolustaja. Aiemmin Tabe on edustanut ammattilaistasolla Suomessa Rovaniemen Palloseuraa, Kuopion Palloseuraa, ruotsalaista Ljungskile SK:ta Ruotsin korkeimmalla sarjatasolla Allsvenskanissa sekä toiseksi korkeimmalla sarjatasolla Superettanissa. Tabe muutti Yhdysvaltoihin 13-vuotiaana ja hänellä on sekä Kamerunin että Yhdysvaltain passit. Hänen isänsä pelasi Yhdysvalloissa jalkapalloa ammatikseen, mutta Tabe itse ei ajattelut ammattilaisuutta, vaan hän alkoi pelata jalkapalloa tosissaan vasta vanhemmalla iällä. Hänen kykynsä huomattiin 19-vuotiaana ja alkuvuodesta 2008 Tabe muutti Ruotsiin ja solmi ammattilaissopimuksen Ljungskile SK:n kanssa. Aiemmin hän oli pelannut jalkapalloa yliopistosarjoissa Georgian osavaltiossa. Tabe menestyi Ljungskilessä suhteellisen hyvin ja tuli muun muassa valituksi Allsvenskanin kuukauden pelaajaksi. Kahden Ruotsissa vietetyn vuoden jälkeen Tabe teki sopimuksen Rovaniemen Palloseuran kanssa, kun Ljungskile SK:n entinen valmentaja David Wilson oli suositellut joukkuetta ja valmentaja John Allenia hänelle. Tabe vakuuttikin valmennusjohdon Oulussa pelatussa Umbro Cupissa ja solmi vuoden mittaisen sopimuksen. Hänen perässään olivat myös jotkut suomalaiset veikkausliigaseurat, mutta Tabe itse halusi Rovaniemelle. Urheilulehti nimesi kesäkuussa 2010 Taben Ykkösen parhaaksi pelaajaksi. Kausi päättyi lopulta nousuun Veikkausliigaan. Kausi 2011 päättyi RoPSin putoamiseen takaisin Ykköseen. Kauden jälkeen julkaistiin Taben siirto Kuopioon. Tabe opiskelee biologiaa Atlantan yliopistossa Georgiassa. == Lähteet == Luokka:Kamerunilaiset jalkapalloilijat Luokka:Yhdysvaltalaiset jalkapalloilijat Luokka:Vuonna 1986 syntyneet Luokka:Elävät henkilöt
Kara (yhtye)

Kara () oli eteläkorealainen yhtye, joka tunnetaan muun muassa kappaleista "Mister", "Lupin", "Honey" ja "Jumping". Kara julkaisi ensimmäisen albuminsa 2007. Alkuperäiseen kokoonpanoon kuuluivat Gyuri, Seungyeon, Sunghee ja Nicole. Sunghee jätti yhtyeen 2008, ja samana vuonna yhtyeeseen liittyivät uudet jäsenet Goo Hara ja Jinyoung. Nicole ja Jinyoung lähtivät 2014, ja tilalle tuli uusi jäsen Youngji. Gyuri, Seungyeon ja Goo Hara eivät solmineet levy-yhtiön kanssa jatkosopimusta 2016, joten yhtye jäi tauolle. Goo Hara teki itsemurhan 2019. Kara tekee paluun viisijäsenisenä marraskuussa 2022. Yhtye juhlii 15-vuotisjuhlapäiväänsä julkaisemalla Move Again EP:n. == Albumit == === Koreankieliset === * 2007: The First Bloooooming * 2009: Revolution * 2011: Step * 2013: Full Bloom === Japaninkieliset === * 2010: Girl's Talk * 2011: Super Girl * 2012: Girls Forever * 2013: Fantastic Girls * 2015: Girl's Story === EP:t === * 2008: Rock U * 2008: Pretty Girl * 2010: Lupin * 2010: Jumping * 2012: Pandora * 2014: Day & Night * 2015: In Love * 2022: Move Again == Lähteet == == Aiheesta muualla == * Virallinen kotisivu * Virallinen kotisivu Luokka:Eteläkorealaiset popyhtyeet Luokka:Eteläkorealaiset tyttöbändit
Kuivilla

Kuivilla (Dry, 2003) on yhdysvaltalaisen kirjailijan, Augusten Burroughsin, (s. 1965, Pittsburgh) kolmas teos. Kuivilla on järjestyksessä toinen Burroughsilta suomennettu teos. Ensimmäinen suomennos Juoksee saksien kanssa on Burroughsin tunnetuin teos ja tämä on sille itsenäinen jatko-osa. Sekä Kuivilla että Juoksee saksien kanssa ovat Arto Leivon suomentamia. ==Juoni== New Yorkiin muuttanut parikymppinen päähenkilö työskentelee menestyvästi mainosalalla ja on alkoholisoitunut. Tilanne kulminoituu päähenkilön työnantajan asettaessa ehdot: irtisanominen tai vieroitushoito. Kuivilla on itseironinen ja mustalla huumorilla kerrottu tarina kuiville pyrkivästä nuoresta miehestä homoseksuaaleille suunnatussa vieroitushoitolassa.Kustannusosakeyhtiö Sammakko == Lähteet == ==Aiheesta muualla == * Hannu Waarala: Tanssii gorillan kanssa Luokka:Yhdysvaltalaiset romaanit Luokka:Vuoden 2003 kirjat
Riina Mikkonen

Riina Karoliina Mikkonen on suomalainen levylaulaja, joka teki yhden pitkäsoiton Warner-musiikille vuonna 1998. Tämän levyn julkaisemisen jälkeen Mikkonen muutti Intiaan.http://www.sjoki.uta.fi/~latvis/yhtyeet/Riina/index.html ==Diskografia== * Valveilla unessa (Warner-musiikki 1998) ==Lähteet== ==Aiheesta muualla== * Ylioppilaslehti * Latvis * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Mario Merz

thumb|Igloo di pietra, 1982, KMM veistospuisto, Hollanti. Mario Merz (1. tammikuuta 1925 Italia – 9. marraskuuta 2003) oli italialaiseen Arte Povera -ryhmään kuuluva taiteilija. Hän teki kymmeniä iglun muotoisia teoksia vuodesta 1968 lähtien. Merzin töille on tunnusomaista sekä luonnonmateriaalien käyttö että niiden metaforat sekä idea jatkuvuudesta ja toistosta. Merzin työ perustuu usein Fibonaccin lukuun, kaavaan, jolla usein esitetään luonnon matemaattista olemusta. Vuonna 1969 Merz kiinnostui keskiajalla eläneen italialaisen matemaatikko Fibonaccin tutkimasta numeraalisesta sarjasta 1-1-2-3-5-8-13-21, eli Fibonaccin lukujonosta. == Taide == Nuorena miehenä Merzillä oli voimakkaita antifasistisia ajatuksia, joiden vuoksi hänet vangittiinkin. Nuoruusvuosien aktivismi vaikutti myös hänen taiteeseensa, jossa poliittinen ja kulttuurinen kiinnostus käyvät vuoropuhelua. Hän ansaitsi tuolloin aseman intellektuellina taiteilijana, joka uskalsi kyseenalaistaa aikansa kulttuurin. Merz esitti taiteessaan kysymyksiä hyvistä ja pahoista voimista, luonnon ja ihmisen suhteesta, tiedostetusta ja tiedostamattomasta. Hän tutki aktiivisuuden ja passiivisuuden, positiivisen ja negatiivisen vuorovaikutusta. == Teoksia == *Turun Linnankadulla sijaitsevan voimalaitoksen piipussa on Merzin kookkain julkinen teos Fibonacci Sequence 1–55. *Teos Nimetön iglu on kulkenut Kourin kokoelmien kautta KiasmalleKarri Kokko: Kourin keräämä kokoelma oli onnenpotku Kiasmalle, Suomen Kuvalehti 29.11.2013 - artikkelissa kuva teoksesta. == Lähteet == Luokka:Italialaiset kuvataiteilijat Luokka:Vuonna 1925 syntyneet Luokka:Vuonna 2003 kuolleet
Jackie Selebi

Jackie Selebi (7. maaliskuuta 1950 Johannesburg – 23. tammikuuta 2015) oli eteläafrikkalainen poliisikomentaja ja kansainvälisen rikospoliisijärjestön Interpolin johtaja 2004–2008. Hänet tuomittiin 2. heinäkuuta 2010 korruptiosta.HS: Interpolin ex-johtaja tuomittiin huumelahjuksista Etelä- Afrikassa Hän sai 15 vuoden tuomion, mikä on suositeltu vähimmäisrangaistus kokeneiden poliisien korruptiotapauksissa.BBC News: South Africa ex-police chief Selebi jailed for 15 years (viitattu 3.8.2010)Yle: Interpolin ex-johtaja 15 vuodeksi vankilaan (viitattu 3.8.2010) Selebi oli oikeuden mukaan ottanut vuosina 2000–2005 lahjuksia huumerikollisilta yli 120 000 euron arvosta. Hänet erotettiin virasta vuonna 2008. Selebi toimi myös Etelä-Afrikan edustajana YK:ssa ja oli maan entisen presidentin Thabo Mbekin läheinen liittolainen. Hänet oli kuitenkin laskettu terveydellisin perustein ehdonalaiseen heinäkuussa 2012.http://www.publicnewshub.com/convicted-cop-released/ Selebillä oli todettu munuaisten vajaatoiminta, kohonnut verenpaine ja diabetes, ja hän kuoli sydänkohtaukseen tammikuussa 2015.http://www.reuters.com/article/2015/01/23/us-safrica-selebi- idUSKBN0KW10F20150123 ==Lähteet== Luokka:Eteläafrikkalaiset poliisit Luokka:Vuonna 1950 syntyneet Luokka:Vuonna 2015 kuolleet
Pavle Khorguašvili

Pavle Khorguašvili (s. 13. elokuuta 1987 Gori, Georgian SNT, Neuvostoliitto) on georgialainen jalkapalloilija. Khorguašvili tuli Rovaniemen Palloseuran testattavaksi kevättalvella 2010 ja solmi vuoden mittaisen sopimuksen joukkueen kanssa. Hän on pelannut urallaan aiemmin Moldovan liigaa Sheriff Tiraspolissa sekä Georgian liigaa FC Borjomissa ja FC Gagrassa. Myös hänen kaksoisveljensä Valter Khorguašvili on jalkapalloilija. Khorguašvili, veljensä sekä seitsemän muuta pelaajaa saivat potkut Rovaniemen Palloseurasta keväällä 2011 vedonlyöntiskandaalin vuoksi. Luokka:Georgialaiset jalkapalloilijat Luokka:Vuonna 1987 syntyneet Luokka:Elävät henkilöt
Pepe Le Moko (yhtye)

Pepe Le Moko on suomalainen yhtye, joka aloitti toimintansa Raisiossa. ==Diskografia== * Pepe Le Moko (1985) * Casbah (1987) * Film Noir (2009) ==Kokoonpano== * Moko Karttunen - Laulu, kitarat, basso, koskettimet * Mike Jokinen - Kitarat * Rinko Ruonala - Rummut, lyömäsoittimet, laulu * Mamy Louhe - Laulu * Petri Viitala - Saksofonit * Tero Ovaska - Basso ==Lähteet== * Facebook ==Aiheesta muualla== * Moko Karttusen viralliset kotisivut * Facebook * Myspace * Luokka:Suomalaiset yhtyeet
Ristiinpukeutuminen

Ristiinpukeutuminen on pukeutumista vastakkaisen sukupuolen vaatteisiin. Ristiinpukeutuja voi olla transvestiitti, jolla on sukupuolinen halu esiintyä pukeutumisensa kautta vastakkaiseen sukupuoleen kuuluvana. Transvestiittinen fetisisti saa ristiinpukeutumisesta seksuaalista nautintoa. Ristiinpukeutuminen kuuluu myös länsimaiseen ja aasialaiseen teatteri- ja tanssiperinteeseen. Sitä on käytetty esimerkiksi antiikin ajan teatterissa, Shakespearen näytelmissä, kabukissa, oopperassa ja baletissa. Burleski ja drag show hyödyntävät ristiinpukeutumista. Myös monissa elokuvissa on valeasukohtauksia, joissa miehet naamioituvat naisiksi tai päinvastoin. ==Lähteet== Luokka:Pukeutuminen Luokka:Näyttelijäntyö Luokka:Fetisismi
United States Senate Homeland Security Permanent Subcommittee on
Investigations

United States Senate Homeland Security Permanent Subcommittee on Investigations on vuonna 1952 perustettu Yhdysvaltain senaatin Committee on Homeland Security and Governmental Affairsin alakomitea. Alakomitean puheenjohtajana toimi vuosina 1953-1954 senaattori Joseph McCarthy, jonka aikana se suoritti kommunisminvastaista tutkintaa. ==Jäsenet 2015 == republikaanit demokraatit * Rob Portman, Ohio (puheenjohtaja) * John McCain, Arizona * Rand Paul, Kentucky * James Lankford, Oklahoma * Kelly Aiotte, New Hampshire * Ben Sasse, Nebraska * Claire McCaskill, Missouri * Jon Tester, Montana * Tammy Baldwin, Wisconsin * Heidi Heitkamp, Pohjois-Dakota Lähde ==Lähteet== Luokka:Yhdysvaltain senaatti
Saas-Fee

Saas-Fee on kunta Sveitsissä Valais’n kantonissa. Siellä on noin 1 600 vakinaista asukasta. Saas-Fee on yksi Vispin hallinnollisen alueen () 19 kunnasta. == Maantiede == Saas-Feen kylä sijaitsee Saaser Vispa -joen laakson länsirinteellä noin 1 800 metrin korkeudessa. Suuri osa Saas-Feestä on vuoristoa, Valais’n Alppeja. Kunnan alueella on 13 yli nelikilometristä vuorenhuippua; korkein on Dom (4 545 m). == Matkailu == Saaser Vispan laakso, Saastal – Saas-Fee, Saas-Grund, Saas-Almagell ja Saas-Balen – on tunnettua talvi- ja kesämatkailualuetta. Saas-Feen ensimmäinen hotelli rakennettiin vuonna 1880. Matkailu oli aluksi kesämatkailua, sillä ensimmäinen köysirata otettiin käyttöön vuonna 1948. Vuonna 1950 yöpymisiä oli 66 000\. Vuonna 2008 kylässä oli 12 000 vuodepaikkaa, ja yöpymisiä oli 1,4 miljoonaa. == Liikenneyhteydet == Saas-Feehen rakennettiin tieyhteys Saas-Grundista vuonna 1951. Kylä on ollut autoton vuodesta 1980. Kylään on säännöllinen linja-autoyhteys: postiauto Brigistä ja Vispistä kulkee puolen tunnin välein. === Metro Alpin === Saas-Feen kylästä pääsee vuorille, aina 3,5 kilometrin korkeuteen, useilla köysiradoilla. Alueen erikoisuus on tunneliin rakennettu funikulaari (Metro Alpin), joka nousee Felskinnvuorelta (2 980 m) Mittelallalinille (3 445 m). ==Kuvia== Thedom.jpg| Kunnan korkein vuorenhuippu on Dom. Saas-fee-2008 img 6271.jpg | Saas-Feen kujilla ei ole autoliikennettä. Vue sur Saas-Fee.JPG | Hotellit hallitsevat kylämaisemaa. Saas Fee.jpg | Saas-Feen kylä. Metro Alpin.jpg | Metro Alpin. == Lähteet == * === Viitteet === == Aiheesta muualla == * Luokka:Valais’n kunnat Luokka:Sveitsin talviurheilukeskukset Luokka:Saastal Luokka:Autottomat alueet
Tadeusz Sołtyk

Tadeusz Sołtyk (30. elokuuta 1909 Radom – 14. heinäkuuta 2004 Varsova) oli puolalainen lentokonesuunnittelija. Sołtyk valmistui insinööriksi vuonna 1934 Varsovan teknillisen yliopiston koneinsinööriosastolta ja alkoi työskennellä PZL-yhtiössä suunnittelijana. Hän osallistui PZL 23 Karaś- ja PZL.46 Sum -lentokoneiden suunnitteluun. Vuonna 1939 hän oli pääsuunnittelijan Stanisław Praussin kakkosmies. Sołtyk osallistui toisen maailmansodan alussa Saksan hyökkäyksen torjuntayrityksiin mm. Kockin taistelussa syyskuussa 1939. Hän jäi vangiksi mutta pakeni ja piileskeli Puolan maaseudulla sodan ajan. Vuonna 1944 Neuvostoliiton vapautettua Puolan Saksan miehityksestä Sołtyk organisoi Lublinissa kokeellisen lentokonesuunnittelutoimiston (LWD) ja toimi sen johtajana. Vuonna 1949 Sołtyk perusti Varsovan ilmailuinstituutin. Vuonna 1952 hän perusti sinne lentokoneiden suunnittelutoimiston. Vuonna 1955 ensimmäisen koulutuslentokoneen, PZL TS-8 Bies:n, prototyyppi oli valmis testeihin, ja sen valmistus alkoi vuonna 1957. Lentokone saavutti heti kolme maailmanennätystä. Sołtyk suunnitteli Puolan ensimmäisen suihkukoneen PZL TS-11 Iskra jatkokoutuskoneen, ja koelensi sen itse vuonna 1960. Iskra oli tarkoittetu Varsovan liiton koulukoneeksi, mutta tšekkoslovakialaisen Aeron L-29 voitti tämän kilvan. Puolan ilmavoimat osti Iskraa, ja konetta myytiin myös Intian ilmavoimille. Vuodesta 1967 alkaen Sołtyk työskenteli Automaatioalan teollisen instituutin johtajana. Tämän jälkeen hän työskenteli vain laivojen automaatiojärjestelmien parissa. Hän siirtyi eläkkeelle vuonna 1992. Tadeusz Sołtyk luennoi Łódźin, Gdańskin ja Varsovan teknillisissa korkeakouluissa ja asevoimien teknillisessä akatemiassa. ==Aiheesta muualla== Luokka:Lentokonesuunnittelijat Luokka:Puolalaiset henkilöt Luokka:Vuonna 1909 syntyneet Luokka:Vuonna 2004 kuolleet
Lotnicze Warsztaty Doświadczalne

thumb|LWD Szpak-4T - Ensimmäinen sodan jälkeinen puolalainen sarjatuotantoon päässyt lentokone. thumb|right|Junak-3 Puolan ilmailumuseossa. Lotnicze Warsztaty Doświadczalne (LWD) oli vuodesta 1945 vuoteen 1950 toiminut puolalainen lentokoneiden suunnittelutoimisto. Se toimi Łódźissa. Nimi tarkoittaa "Lentokoneiden kokeellinen työpaja". Toisen maailmansodan vuoksi Puolan lentokoneteollisuuskin tuhoutui kokonaan. Kun Neuvostoliitto oli vapauttanut Puolan, se järjesti lokakuussa 1944 puolalaisten lentokonesuunnittelijoiden tiimin syntymisen Lublinissa Puolan tietoliikenneministeriön alaisuudessa. Tiimiä johti Aleksander Sułkowski. Sen pääsuunnittelijaksi tuli Tadeusz Sołtyk. Tiimi suunnitteli heti urheilulentokoneen, Szpak-1:n. Vuoden 1945 alussa tiimi siirtyi Łódźiin ja 1.4.1945 tiimistä muodostui LWD. Se sai sotaa edellisen tehtaan Doświadczalne Warsztaty Lotnicze nimen hieman muunnetussa muodossa. Szpak-1-konetta ei valmistettu, mutta sen jatkokehitelmä LWD Szpak-2 kone valmistettiin. Se lensi 28.10.1945. Szpak-2 ja Szpak-3 koneita tehtiin vain yksi kappale kumpaakin. Vuonna 1947 LWD Szpak-4 koneesta tehtiin kymmenen koneen sarja PZL-Mielecin tehtaalla. Seuraava kone oli LWD Żak, joka oli 2-paikkainen urheilu- ja koulukone, vuodelta 1947. Kymmenen Żak-3 konetta valmistettiin vuonna 1948, plus prototyypit Żak-1, Żak-2 ja Żak-4. Suosituin LWD:n koneista oli koulukone LWD Junak vuodelta 1948. Sen versiot Junak-2 ja Junak-3 olivat valmistuksessa vuodesta 1951 alkaen WSK-4 Okęcie-tehtaalla Varsovassa – kaikkiaan 252 konetta valmistettiin. Taitolentokone oli seuraavana: LWD Zuch vuonna 1948. Niitä tehtiin vain seitsemän kappaletta, koska moottoreista oli pulaa. LWD kehitti myös kevyen kaksimoottorisen kuljetuskoneen, LWD Miś, vuonna 1949, mutta se ei ollut teknisesti hyvä eikä päässyt tuotantoon. Viimeinen LWD:n kone oli LWD Żuraw, kaksipaikkainen sotilaskoulukone, jonka prototyyppi valmistui vuonna 1951. Vuonna 1950 LWD muuntui tehtaaksi, sai uuden nimen WSK-6 (Wytwórnia Sprzętu Komunikacyjnego 6 - Tietoliikennelaitetehdas 6). Tämä lopetti lentoteknisen työn. WSK-6 lakkautettiin, koska sen kapasiteetti oli liian pieni tietoliikennealan laitteiden tehtaaksi. LWD:n Tadeusz Sołtyk organisoi seuraavan lentokoneiden suunnittelu toimiston Varsovan ilmailuinstituuttiin. ==Lotnicze Warsztaty Doświadczalnen valmistamat lentokoneet== Nimi Kuvaus, ensilento Valmistusmäärä LWD Szpak (Szpak 2,3,4) 1 moottori, 4 paikkaa, yleisilmailukone, alasiipi, 1945 13 (3 kpl LWD:n toimesta) LWD Żak (Żak 1,2,3,4) 1 moottori, 2 paikkaa, koulukone, alasiipi, 1947 13 LWD Junak (Junak 1,2,3) 1 moottori, 2 paikkaa, koulukone, alasiipi, 1948 252 (1 kpl LWD:ssä) LWD Zuch (Zuch 1,2) 1 moottori, 2 paikkaa, taitolentokone, alasiipi, 1949 7 LWD Miś 2 moottoria, 10 paikkaa, matkustajakone, yläsiipi, 1949 1 LWD Żuraw 1 moottori, 2 paikkaa, yhteyskone, yläsiipi, 1951 1 ==Aiheesta muualla== *Babiejczuk, Janusz and Grzegorzewski, Jerzy Polski przemysł lotniczy 1945-1973, Wydawnictwo MON, Warsaw 1974 (no ISBN). Luokka:Puolalaiset lentokonevalmistajat Luokka:Łódź
Ted Kaufman

Edward E. "Ted" Kaufman (s. 15. maaliskuuta 1939 Philadelphia, Pennsylvania) on yhdysvaltalainen demokraattipoliitikko. Hän korvasi Joe Bidenin Delawaren osavaltion edustajana Yhdysvaltain senaatissa, Bidenin erottua tultuaan valituksi Yhdysvaltain varapresidentiksi Barack Obaman hallitukseen.Kaufman toimi senaattorina tammikuusta 2009 marraskuuhun 2010, jolloin virkaan valittiin täytevaaleilla uusi senaattori. Kaufman ei itse ollut tuolloin ehdolla. == Lähteet == ==Aiheesta muualla== * Kaufmanin kotisivut Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1939 syntyneet Luokka:Elävät henkilöt
Audi A1

Audi A1 on Audin vuodesta 2010 lähtien valmistama pieni henkilöautomalli. Se on vuosina 1974–1978 valmistetun Audi 50:n jälkeen ensimmäinen pikkuauto Audin mallistossa. == Audi A1 Typ 8X (2010–2018) == Ensimmäisen sukupolven A1 esiteltiin Geneven autonäyttelyssä keväällä 2010. Se perustuu samalle pohjalevylle kuin esimerkiksi Volkswagen Polo V. Viisiovinen Sportback esiteltiin vuoden 2011 lopulla Tokion autonäyttelyssä. Vuoden 2010 Euro NCAP -kolaritestistä A1 sai tulokseksi täydet viisi tähteä. Urheilullinen Audi S1 esiteltiin keväällä 2014 Geneven autonäyttelyssä. Auto on nelivetoinen ja siinä on turboahdettu 2,0 TFSI -bensiinimoottori, jonka teho on 231 hevosvoimaa. Vuoden 2014 lopulla esiteltiin kasvojenkohotuksen kokenut A1, jossa se sai muun muassa uudelleenmuotoillut puskurit sekä uudistusta ajo- ja takavalojen grafiikkaan. Uusia moottoreita olivat kolmisylinteriset 1,0-litrainen (95 hv) bensiinimoottori ja 1,4-litrainen (90 hv) dieselmoottori. == Audi A1 Typ GB (2018–) == Toisen sukupolven A1 esiteltiin Pariisin autonäyttelyssä syksyllä 2018. Se perustuu samalle pohjalevylle kuin esimerkiksi Volkswagen Polo VI. Autoja myös valmistetaan samalla tehtaalla Espanjassa. Vuoden 2019 Euro NCAP -kolaritestistä A1 sai tulokseksi täydet viisi tähteä. Moottorivalikoimassa ovat 1,0- (95/116 hv), 1,5- (148 hv) ja 2,0-litraiset (197 hv) TFSI-bensiinimoottorit. Kaikkien moottorien yhteyteen saa S tronic -kaksoiskytkinvaihteiston, joka on suurimman moottorin yhteydessä kuusi- ja muissa seitsemänportainen. Frankfurtin autonäyttelyssä syyskuussa 2019 esiteltiin A1 Citycarver, joka on crossover-henkinen malli neljä senttimetriä korkeammalla maavaralla ja koria suojaavilla muoviosilla. == Lähteet == == Aiheesta muualla == A1 Luokka:B-segmentin autot Luokka:2010-luvun autot Luokka:2020-luvun autot
Poolo kesäolympialaisissa 1908

Vuoden 1908 kesäolympialaisten poolo järjestettiin 18. - 21\. kesäkuuta 1908. Tämä oli toinen kerta, kun laji oli mukana olympialaisten ohjelmassa. Poolo järjestettiin ainoastaan miehille. Mukana oli 12 osanottajaa ainoastaan yhdestä maasta, Isosta-Britanniasta. Joukkueita oli kolme, joista kaksi oli englantilaisia ja yksi irlantilainen. Toisesta sijasta ei kilpailtu vastakkain, joten se jaettiin kahden joukkueen kesken. ==Mitalistit== Kultaa Hopeaa Pronssia Roehampton * * * Charles Darley Miller George Arthur Miller Patteson Nickalls Herbert Haydon Wilson Hurlingham Club * * * Walter Buckmaster Frederick Freake Walter Jones John Wodehouse Ei pronssimitalistia Roehampton * * * Charles Darley Miller George Arthur Miller Patteson Nickalls Herbert Haydon Wilson Irlanti * * * John Hardress Lloyd John Paul McCann Percy O'Reilly Auston Rotheram Ei pronssimitalistia ==Lopputulokset== Sija Joukkue Maa Roehampton Hurlingham Club Irlanti ==Ottelut== ==Lähteet== *Polo at the 1908 London Summer Games 1908 Luokka:Kesäolympialaiset 1908
Saastal

Saastal on Valais'n Alpeilla Sveitsissä sijaitseva laakso. Sen eteläinen pää on Italian rajalla sijaitsevilla solilla, joista matalin on Mondellipass 2 830 metrin korkeudessa. Pohjoisessa Saastal yhdistyy Staldenissa Mattertalin kanssa Vispertaliksi. == Joet ja järvet == Laakson pohjalla virtaa Saaser Vispa -joki, joka pohjoisessa yhdistyy Matter Vispan kanssa Vispajoeksi. Saaser Vispan vedet varastoidaan laakson eteläpäässä Mattmarkin patojärveen, josta vesi johdetaan Saas-Almagellissa sijaitsevaan voimalaitokseen. == Kunnat == Saastalin kunnat ovat Eisten, Saas-Balen, Saas-Grund, Saas-Fee ja Saas- Almagell. == Liikenne == Laakson pohjalla kulkee maantie Staldenista Saas- Almagelliin ja edelleen Mattmarkin patojärvelle. == Valokuvia == Saas- Fee.jpg| Saas-Fee ja Feegletscher. Saas-Grund.jpg| Saas-Fee (vasemmalla, läntisellä rinteellä) ja Saas-Grund (laakson pohjalla) sijaitsevat Saastalissa. == Lähteet == * == Aiheesta muualla == * *
Poolo kesäolympialaisissa 1920

Vuoden 1920 kesäolympialaisten poolo järjestettiin 25. - 31\. heinäkuuta 1920. Tämä oli kolmas kerta kun poolo oli mukana olympialaisten ohjelmassa. Poolo järjestettiin ainoastaan miehille. Mukana oli 17 osanottajaa neljästä eri maasta. ==Mitalistit== Kultaa Hopeaa Pronssia * * * Teignmouth Melville Frederick Barrett John Wodehouse Vivian Lockett * * * Leopoldo de La Maza Justo de San Miguel Alvaro de Figueroa José de Figueroa * * * Arthur Harris Terry Allen John Montgomery Nelson Margetts ==Lopputulokset== Sija Maa 4\. ==Ottelut== {{Turnauspuu4 |||13||3 |||8||3 |||11||13 |||11||3}} ==Lähteet== *Polo at the 1920 Antwerpen Summer Games 1924 Luokka:Kesäolympialaiset 1920
Tino Costa

Alberto Facundo ”Tino” Costa (s. 9. tammikuuta 1985 Buenos Aires, Argentiina) on argentiinalainen jalkapalloilija. Hän edustaa italialaista Genoaa ja on pelipaikaltaan hyökkäävä keskikenttäpelaaja. == Seurajoukkueura == Costa aloitti uransa paikallisseura La Terrazzasta. 17-vuotiaana hän siirtyi guadeloupelaisseura Racing Basse-Terreen. Hän pelasi joukkueessa kahden vuoden ajan ja voitti niin sanotun ”tuplan”: maan pääsarjamestaruuden ja cupin. Hyvien otteiden jälkeen Costa herätti kiinnostusta muun muassa ranskalaisseura Racing Parisissa, jonne hän lopulta siirtyi. Hän pelasi ensimmäisellä kaudellaan joukkueessa 28 ottelua ja teki niissä kolme maalia. Ennen siirtymistään Montpellier’hen kaudeksi 2008–2009 hän edusti kahta ranskalaisseuraa, Pauta ja Sèteä. Costa teki Montpellier’n kanssa kolmivuotisen sopimuksen. Ensiesiintymisensä joukkueessa hän teki kauden avausottelussa Strasbourgia vastaan. Muutama viikko myöhemmin hän onnistui tekemään ensimmäisen maalinsa ottelussa Reimsiä vastaan. Hän pelasi lopulta kauden aikana 35 ottelua ja teki niissä kahdeksan maalia. Seuraavana kesänä Costan nimi pyöri siirtohuhuissa ja vahvimmin hänestä olivat kiinnostuneita Lens ja Toulouse.Costa: "I've remained to improve footballpress.net. Viitattu 2.7.2010. Huhuista huolimatta hän jatkoi seurassa ja teki 1. heinäkuuta 2009 vuoteen 2013 asti ulottuvan jatkosopimuksen. Hän pelasi ensimmäisen ottelunsa Ranskan pääsarjassa Lorientia vastaan. Hän onnistui 2-2-tasatulokseen päättyneessä ottelussa myös ensimmäistä kertaa maalinteossa Ranskan pääsarjassa. Hän pelasi kauden aikana 31 ottelua ja teki niissä seitsemän maalia. 1\. heinäkuuta 2010 Costa teki nelivuotisen sopimuksen espanjalaisseura Valencian kanssa, ja hänestä maksettiin 6,5 miljoonan euron siirtokorvaus.El Valencia ficha al centrocampista argentino Tino Costa por 6,5 millones de euros Marca. Viitattu 2.7.2010.Costa celebrates Valencia switch UEFA. Viitattu 2.7.2010. 1\. kesäkuuta 2013 hän siirtyi venäläisseura Spartak Moskovaan nelivuotisella sopimuksella. Hänestä maksettiin 7 miljoonan euron siirtokorvaus.Tino Costa, al Spartak de Moscú Marca. Viitattu 2.6.2013. == Lähteet == == Aiheesta muualla == * Tino Costan tilastot BDFutbol-sivustolla Luokka:Argentiinalaiset jalkapalloilijat Luokka:Vuonna 1985 syntyneet Luokka:Elävät henkilöt
Poolo kesäolympialaisissa 1924

Vuoden 1924 kesäolympialaisten poolo järjestettiin 28. kesäkuuta - 12\. heinäkuuta 1924 Pariisissa. Tämä oli neljäs kerta kun poolo oli mukana olympialaisten ohjelmassa. Poolo järjestettiin ainoastaan miehille. Mukana oli 24 osanottajaa viidestä eri maasta. ==Mitalistit== Kultaa Hopeaa Pronssia * * * Arturo Kenny Juan Miles Guillermo Naylor Juan Nelson Enrique Padilla * * * Elmer Boeseke Tommy Hitchcock Frederick Roe Rodman Wanamaker * * * Frederick Barrett Dennis Bingham Fred Guest Kinnear Wise ==Lopputulokset== Sija Maa 4\. 5\. ==Lähteet== *Polo at the 1924 Paris Summer Games Luokka:Kesäolympialaiset 1924 1924
Poolo olympialaisissa

Poolo on järjestetty olympialaisissa viisi kertaa, viimeisen kerran vuonna 1936. Laji oli ainoastaan miehille. Ensimmäisen kerran se oli mukana olympialaisten ohjelmassa kesäolympialaisissa 1900. ==Mitalistit== === Naiset === ==Mitalitaulukko== ==Lähteet== *
St. George’s Crossin metroasema

St. George’s Cross on Glasgow'n metron asema Woodlandsin kaupunginosassa Glasgow'n keskustan luoteispuolella. Asema on avattu koko muun metrojärjestelmän tavoin vuonna 1896 ja uudistettu perusteellisesti 1970-luvun lopulla. Aseman lähellä sijaitsee The Mitchell Library -kirjasto. == Lähteet == Luokka:Glasgow’n metroasemat
.yt

.yt on Mayotten Internet-maatunnus, jota ylläpitää AFNIC. Tunnuksen rekisteröintiä jatkettiin vuonna 2011, ja nic.yt-verkkotunnus ohjaa ranskalaisen ylläpitäjän sivustolle josta se voidaan rekisteröidä. Tunnus otettiin käyttöön vuonna 1997. == Aiheesta muualla == * IANA .yt whois yt yt yt sv:Toppdomän#Y
Pfälzerwald

Pfälzerwald, myös Pfälzer Wald, on alue Saksassa Rheinland-Pfalzissa. Se on Saksan suurin yhtenäinen metsäalue.www.pfaelzerwald.de Myös Euroopan alueella se kuuluu suurimpiin. Sen pinta-ala on 1771 km², ja se kuuluu Pfälzerwaldin luonnonpuistoon. == Lähteet == Luokka:Rheinland-Pfalz Luokka:Saksan metsät
Stelio Frati

Stelio Frati (1919 Milano http://www.ultimateitaly.com/hi-tech/stelio-frati- genius.html Signor Stelio Frati - His Early Days. Retrieved 23 February 2010. – 10. huhtikuuta 2010http://www.seqair.com/Frati/FratiDies/Frati.html) oli italialainen lentokonesuunnittelija. Hän valmistui insinööriksi Milanon yliopistosta vuonna 1943. Jonkin aikaa hän opetti lentokoneiden suunnitteluja, mutta ryhtyi sitten yksityiseksi lentokonesuunnittelijaksi, joka osallistui monien lentokoneiden suunnitteluun. http://www.pilotfriend.com/aircraft%20performance/frati/frati.htm General Avia and Stelio Frati aircraft history, performance and specifications. Retrieved 23 February 2010. ==Lentokoneet== *Aermacchi F.250 *Aermacchi SF.260 *Ambrosini Rondone *Sequoia Falco (F.8L Falco) *General Avia Picchio *General Avia Delfino *General Avia Pegaso *General Avia Jet Condor *General Avia Pinguino *General Avia Airtruck *General Avia Canguro *General Avia Sparviero *General Avia Jet Squalus *Promavia Jet Squalus ==Lähteet== Luokka:Italialaiset lentokonesuunnittelijat Luokka:Vuonna 1919 syntyneet Luokka:Vuonna 2010 kuolleet
Schlossböckelheim

Schlossböckelheim on paikkakunta Rheinland-Pfalzin osavaltiossa Bad Kreuznachin piirikunnassa. Siellä on 390 asukasta (2011). Lähistölle rakennettiin vuonna 2008 näköalatorni Heimbergturm.Heimbergturmin rakentaminen thumb|250px|left|Näkymä koilliseen. ==Lähteet== ==Aiheesta muualla== *Schloßböckelheimin sivusto *Heimbergturmin rakentaminen, artikkeli Luokka:Rheinland-Pfalzin kunnat
Jaana Husu-Kallio

Jaana Riitta Husu-Kallio (o.s. Mäkinen, s. 14. heinäkuuta 1959 Heinola) on suomalainen virkamies. Hän on toiminut maa- ja metsätalousministeriön kansliapäällikkönä vuosina 2012–2024. Vuosina 2006–2012 hän toimi Eviran pääjohtajana. ==Elämä ja ura== Husu-Kallio valmistui ylioppilaaksi Heinolan yhteiskoulusta vuonna 1978. Vuonna 1984 hän valmistui eläinlääketieteen lisensiaatiksi ja vuonna 1990 tohtoriksi. Vuonna 2002 hänestä tuli tarttuvien eläintautien erikoiseläinlääkäri. Husu-Kallio toimi kunnallisena eläinlääkärinä vuosina 1982–1986. Vuodesta 1993 hän on ollut Helsingin yliopiston elintarvikemikrobiologian dosentti. Maa- ja metsätalousministeriön palvelukseessa Husu-Kallio aloitti vuonna 1992. Vuosina 1998–2002 hän oli maa- ja metsätalousministeriön elintarvike- ja terveysosaston päällikkö. Husu- Kallio toimi Euroopan komission terveys- ja kuluttajansuojaosaston varapääjohtajana 2002–2006. Husu-Kallio on ollut Euroopan elintarviketurvallisuusviraston (EFSA) johtokunnan jäsen heinäkuusta 2012. Maa- ja metsätalousministeriön kansliapäällikkönä Husu-Kallio on uudistanut hallintoa. Hän ajoi muun muassa ministeriön nimeämistä uudelleen ruoka- ja luonnonvaraministeriöksi. Hanjke ei edennyt. Husu-Kallio sai Metsähallitukselta ilmaisen metsästysluvan 2021. ==Lähteet== ==Aiheesta muualla== * * Luokka:Valtionlaitosten johtajat Luokka:Maa- ja metsätalousministeriön kansliapäälliköt Luokka:Vuonna 1959 syntyneet Luokka:Elävät henkilöt Luokka:Suomalaiset eläinlääkärit
Mattertal

Mattertal on laakso Valais’n Alpeilla Valais’n kantonissa Sveitsissä. Laakson eteläinen pää on Zermattissa, Italian rajalla sijaitsevilta jäätiköillä ja Aostanlaaksoon johtavilla solilla. Matalin sola on 3 296 metriä korkea Theodulpass. Laakson pohjoinen pää on Staldenissa, jossa Mattertal yhdistyy Saastalin kanssa Vispertaliksi. == Joet == Laakson pohjalla virtaa Matter Vispa -joki, joka pohjoisessa yhdistyy Saaser Vispan kanssa Vispajoeksi. Vispa laskee Rhôneen Vispissä. == Kunnat == Mattertalin alueen kunnat ovat Embd, Grächen, St. Niklaus, Randa, Täsch ja Zermatt. == Liikenne == Laakson pohjalla kulkee maantie Staldenista Täschiin, josta eteenpäin, Zermattiin, tie on suljettu yksityiseltä liikenteeltä. Matterhorn Gotthard Bahnin rautatie Vispistä Zermattiin kulkee laaksossa. Kuva: Randa landslide.JPG| Mattertal Randassa Kuva: StNiklaus-Jungen.JPG| Mattertal St. Niklauksesta etelään päin kuvattuna. Kuva: Glacier express.jpg| Glacier Express Mattertalissa matkalla Vispistä Zermattiin. == Lähteet == * == Aiheesta muualla == * *
Iisalmen vaakuna

Iisalmen vaakuna pohjautuu vanhaan Jac. Ahrenbergin suunnittelemaan vaakunaan, joka kaupungille vahvistettiin 1894. Vaakunan jousiaihe on peräisin Savon maakuntavaakunasta, ja aaltokoro viittaa Iisalmen sijaintiin Koljonvirran rannalla laajojen järvialueiden keskellä. Kirveet muistuttavat aiempien sukupolvien tekemästä korvenraivauksesta, ja ruusut viittaavat sillä saatujen viljelysmaiden tuottamiin tuloksiin. Vaakunan selitys on ”aaltokoroisesti musta-kultakatkoinen kilpi, jonka yläkentässä pystyssä jännitetty käsijousi, kokonaan kultaa, ja alakentässä kaksi piilukirvestä ristikkäin ja niiden varsien ympärillä saatteena neljä ruusua asetettuina 1 + 2 + 1, kaikki mustia.” Vaakunan on suunnitellut Ahti Hammar, ja Iisalmen kaupunginvaltuusto hyväksyi sen kokouksessaan 16. toukokuuta 1963. Sisäasiainministeriö vahvisti vaakunan käyttöön 24. syyskuuta samana vuonna. == Lähteet == * * == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Iisalmi Vaakuna
8564 Anomalocaris

8564 Anomalocaris on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät Y. Shimizu ja T. Urata vuonna 1995. Nimensä asteroidi sai kambrikautisen Anomalocaris-petoeläimen mukaan. Ennen nimeämistään pikkuplaneetta tunnettiin tunnuksella 1995 UL3. Koska Anomalocarisen absoluuttinen magnitudi (H) on 12,2, sen läpimitta on todennäköisesti yhdentoista ja kahdenkymmenenneljän kilometrin välillä. ==Katso myös== *6336 Dodo *9879 Mammuthus ==Lähteet== *JPL Small-Body Database Browser: 8564 Anomalocaris (1995 UL3) *Citation for (8564) *Discovery Circumstances: Numbered Minor Planets (5001)-(10000) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Steingrímur J. Sigfússon

Steingrímur Jóhann Sigfússon (s. 4. elokuuta 1955) on islantilainen vihreä vasemmistoa edustava poliitikko. Hän toimi Alltingin puhemiehenä 2016–2017 ja 2017–2021 ja sitä ennen useissa ministerinviroissa. Vuosina 1999–2013 hän toimi puolueensa puheenjohtajana. Steingrímur syntyi Gunnarsstaðirin tilalla Þistilfjörðurissä. Hän opiskeli maantiedettä Islannin yliopistossa ja valmistui kandidaatiksi vuonna 1981. Vuonna 1982 hän suoritti kasvatustieteiden ja pedagogiikan tutkinnon. Vuoden 1983 parlamenttivaaleissa hänet valittiin Alltingiin. Vuosina 1987–1988 hän toimi Alþýðubandalagiðin parlamenttiryhmän puheenjohtajana. Vuosina 1988–1991 hän toimi maatalous- ja liikenneministerinä, helmikuusta toukokuuhun 2009 kalastus- ja maatalousministerinä, vuosina 2009–2011 valtiovarainministerinä, vuosina 2011–2012 talous- ja kauppaministerinä sekä kalastus- ja maatalousministerinä, heinäkuusta syyskuuhun 2012 teollisuusministeri Katrín Júlíusdóttirin sijaisena ja vuosina 2012–2013 työ- ja innovaatioministerinä. Vuosina 2013–2016 Steingrímur toimi Alltingin neljäntenä varapuhemiehenä, vuosina 2016–2017 puhemiehenä, vuonna 2017 ensimmäisenä varapuhemiehenä ja virkaa toimittavana puhemiehenä sekä vuosina 2017–2021 puhemiehenä. ==Lähteet== Luokka:Islannin ministerit Luokka:Maatalousministerit Luokka:Kalastusministerit Luokka:Vuonna 1955 syntyneet Luokka:Elävät henkilöt
Puhuva Kone

Puhuva Kone (oik. Pyry Joonatan Karjalainen , s. 18. marraskuuta 1998) on tuusulalainen rap-artisti. Hän kirjoitti kappaleidensa sanat itse. ==Elämä== Puhuva Kone aloitti tekemällä yhdessä Kameleontin kanssa kappaleen "Maailmankiertäjä" Navetta Records -nimisen omakustannelevy-yhtiön levylle. Myöhemmin Elastinen huomasi pojan ja tarjosi hänelle levytyssopimusta Rähinä Recordsilta. Puhuvan Koneen ensimmäinen Rähinä-julkaisu Jokainen tavallaan ilmestyi 6. lokakuuta 2010. Albumin kappaleista "Puhuva Kone" ja "Lintu" on julkaistu myös musiikkivideot. Puhuvan Koneen toinen albumi Tää hetki julkaistiin 9. marraskuuta 2011 ja sen kappaleesta "Hyvä kiertää" on julkaistu musiikkivideo. Puhuva Kone toimi vielä 2012 AnkkaRäp-musiikkikilpailun juontajana, mutta sen jälkeen hän vetäytyi pois julkisuudesta ja jatkoi koulunkäyntiä. 13\. joulukuuta 2024 Puhuva Kone tuli takaisin julkisuuteen julkaisemalla uuden kappaleen nimeltä "Yksitoista". ==Yksityiselämä== Nykyään Pyry asuu Jyväskylässä. Pyry on kertonut kirjoittavansa kappaleita yhä omakseen ilokseen silloin tällöin. == Diskografia == ===Albumit=== * Arki (2008) * Jokainen tavallaan (2010) * Tää hetki (2011) ===Singlet=== * "Maailmankiertäjä" (2008) * "Jokainen tavallaan" (2008) * "Puhuva Kone" (2010) * "Lintu" (2010) * "Hyvä kiertää" (2011) * ”Yksitoista” (2024) ===Musiikkivideot=== * "Puhuva Kone" (2010) * "Lintu" (2010) * "Hyvä kiertää" (2011) == Lähteet == * Rähinä Records - Puhuva Kone === Viitteet === == Aiheesta muualla == * * Puhuva Kone Facebookissa * Rähinä Records - Puhuva Kone * Junon, Stepan, Tykopaatin ja Puhuvan Koneen videohaastattelu Redrum-187-sivustolla Luokka:Suomalaiset hip hop -artistit Luokka:Vuonna 1998 syntyneet Luokka:Elävät henkilöt
Kenneth E. Hagin

Kenneth E. Hagin (20. elokuuta 1917 McKinney, Texas, Yhdysvallat – 19. syyskuuta 2003 Tulsa, Oklahoma, Yhdysvallat) oli yhdysvaltalainen karismaatikko ja helluntaisaarnaaja, jota pidetään Uskon sana () - Rhema liikkeen perustajana.Rhema.org == Lapsuus ja perhe == Kenneth E. Hagin syntyi Yhdysvalloissa, Texasin osavaltiossa, McKinneyn kaupungissa. Hänen vanhempansa olivat Lillie Viola Drake Hagin ja Jess Hagin. Hän avioitui Oretha Rookerin kanssa, ja perheessä oli kaksi lasta, tytär Patricia Harrison ja poika nimeltä Kenneth Wayne Hagin, joka on Rhema Bible -kirkon pastori ja Kenneth Hagin Ministries -järjestön johtaja. == Ura ja elämä == Vuonna 1935 Kenneth Hagin toimi pienen baptistikirkon pastorina Texasin Rolandissa.D. R. McConnell, s. 57 Hagin sai vuonna 1937 20-vuotiaana Assemblies of God -seurakunnan saarnaluvan, ja siitä lähtien hän toimi﻿ 12 vuoden ajan Assemblies of God -seurakunnissa pastorina.D. R. McConnell, s. 58 Vuoden 1949 maaliskuusta alkaen Hagin oli kiertelevä saarnamies, ja vuodesta 1951 Hagin toimi Täyden evankeliumin eli Full Gospel Business Men's Fellowship International -liikkeen parissa. Hagin perusti vuonna 1974 Oklahoman osavaltioon Tulsan kaupunkiin Rhema Bible Institute -raamattukoulun. Haginin kuoltua hänen poikansa Kenneth W. Hagin on jatkanut raamattukoulun toimintaa. == Kirjallinen tuotanto == === Suomennetut teokset === * Esirukouksen taito * Ihminen – henki, sielu ja ruumis * Jeesuksen kallis veri * Jeesuksen nimi * Jeesus – Avoin ovi * Jumalan lääke * Kristuksessa * Kuinka kasvaa hengellisesti * Kuinka vastaanottaa Pyhän Hengen täyteys * Miten säilytät parantumisen * Miten vaellat Jumalan Hengen johdatuksessa * Oikea ja väärä ajattelu * Parantuminen kuuluu meille * Pyhän Hengen lahjat * Toimiva usko * Tuore voitelu * Täytyykö kristittyjen kärsiä? * Uskon ruokaa, kevät * Uskon ruokaa, kesä * Uskon ruokaa, syksy * Uskon ruokaa, talvi * Uskovan auktoriteetti * Uudestisyntyminen * Voittava rukous * Vuoria siirtävä usko ==Lähteet== * Kenneth Hagin Ministries, http://www.rhema.org/ ===Viitteet=== === Aiheesta muualla === * Kenneth Hagin Ministries, http://www.rhema.org/ Luokka:Uskonnolliset julistajat Luokka:Yhdysvaltalaiset evankelistat Luokka:Vuonna 1917 syntyneet Luokka:Vuonna 2003 kuolleet